**Správa**

**o výchovno-vzdelávacej činnosti, jej výsledkoch a podmienkach za školský rok 2022/2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje**

|  |  |
| --- | --- |
| **Názov školy** | Základná škola s materskou školou, Vagonárska ulica 1600/4,  Poprad – Spišská Sobota |
|  |  |
| **Adresa školy** | Vagonárska ulica 1600/4, 058 01 Poprad – Spišská Sobota |
| **Telefón** | +421 052 7769088, 0910 890 470 |
| **E-mail** | [skola@zsspsobota.sk](mailto:skola@zsspsobota.sk) |
| **www stránka** | zsspsobota.edupage.org |
| **Zriaďovateľ** | Mesto Poprad, Nábrežie Jána Pavla II. 2802/3, 058 42 Poprad  tel. kontakt: 052/7167111  elektronická pošta: [podatelna@msupoprad.sk](mailto:podatelna@msupoprad.sk) |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **riaditeľ** | PaedDr. Adriana Oravcová | 0527769088 | 0910890470 | adriana.oravcova@zsspsobota.sk |
| **ZRŠ**  **2. stupeň** | Mgr. Martin Gajan | 0527769088 | 0911204110 | martin.gajan@zsspsobota.sk |
| **ZRŠ**  **1. stupeň** | Mgr. Daniela Stanová | 0527769088 | 0903617262 | daniela.stanova@zsspsobota.sk |
| **ZRŠ MŠ** | Mgr. Otília Šterbáková | 0527769536 | 0910890506 | otilia.sterbakova@zsspsobota.sk |
| **vedúca ŠJ** | Mgr. Ingrid Mlynarčíková | 0527769435 | 0910890516 | jedalensobota@azet.sk |
| **ZRŠ pre ekonomický úsek** | Ing. Edita Majerčáková | 0527769088 | 0911240115 | skola@zsspsobota.sk |

**Rada školy**

|  |  |
| --- | --- |
|  | **titul, priezvisko, meno** |
| **predseda** | Mgr. Tatiana Husárová/zástupca zriaďovateľa |
| **pedagogickí zamestnanci** | Mgr. Alena Mihaľová  Mgr. Lívia Adamčíková |
| **ostatní zamestnanci** | Ing. Edita Majerčáková |
| **zástupcovia rodičov** | Ing. Silvia Bujňáková |
|  | Ing. Michal Humenský |
|  | JUDr. Rastislav Dindoš |
|  | Tomáš Holova |
| **zástupcovia zriaďovateľa** | PaedDr. Edita Pilárová |
|  | Juraj Bondra, od 17.02.2023 Ing. Slavomír Božoň |
|  | Anna Schlosserová |
|  | Mgr. Tatiana Husárová |

Rada školy v školskom roku 2022/2023 zasadala na svojom zasadnutí celkovo 3 krát.

*Uznesenie 28.09.2022*

Rada školy po prerokovaní :

* + odporúčala správu o výchovno-vzdelávacej činnosti školy na schválenie zriaďovateľovi

Rada školy vzala na vedomie :

* + organizáciu školského roka 2022/2023; dĺžku vyučovacích hodín a prestávok, školský poriadok - dodatok
  + koncepčný zámer rozvoja školy rozpracovaný na dva roky a zároveň jeho ročné vyhodnotenie

Rada školy uložila riaditeľke školy :

* + doručiť správu o výchovno-vzdelávacej činnosti za školský rok 2021/2022 zriaďovateľovi s termínom do 30.10.2022

*Uznesenie 07.02.2023*

V súvislosti s výberovým konaním na funkciu riaditeľa ZŠ s MŠ rada školy

* + schválila tajné hlasovanie zakrúžkovaním čísla pred menom na hlasovacom lístku a minimálny počet hlasov pre úspešného kandidáta v počte 6 hlasov

*Uznesenie 28.06.2023*

Rada školy vzala na vedomie :

* + rozpočet školy a školského zariadenia na rok 2023 a údaje o finančnom a hmotnom zabezpečení VVČ
  + školský vzdelávací program školy a výchovný program školského zariadenia pre nový školský rok
  + organizáciu školy v novom školskom roku 2023/2024, návrh na počty žiakov a počty tried v novom školskom roku

**Poradné orgány školy**

|  |  |  |
| --- | --- | --- |
| **Názov MZ a PK** | **Vedúci** | **Zastúpenie predmetov** |
| **MZ 1.-4. ročník** | Mgr. Mária Mudrončeková | všetky predmety 1.stupňa |
| **PK jazyk a komunikácia** | Mgr. Soňa Kubovová | SJL, HUV, VYV, ETV, NAV |
| **PK jazyk a komunikácia CJ** | Mgr. Martina Remiašová PhD. | ANJ, NEJ, RUJ |
| **PK matematika a práca s informáciami, človek a svet práce** | Ing. Adrián Ivanko | MAT, FYZ, INF, THD |
| **PK človek a príroda** | Mgr. Alena Mihaľová | BIO, GEO, CHEM, DEJ, OBN, |
| **PK zdravie a pohyb** | Mgr. Tomáš Potocký | TSV, SRL |

Ciele a úlohy, ktoré si stanovili metodické orgány na začiatku školského roka boli splnené v rámci možností. Snahou metodických orgánov bolo zlepšiť úroveň prípravy žiakov na vyučovanie a celkovo dosiahnuté výsledky. Aj napriek tomu na konci školského roka bolo pomerne veľa slabo prospievajúcich a neprospievajúcich žiakov. Obsah zasadnutí a prijaté uznesenia obsahujú zápisnice z jednotlivých zasadnutí. Na zasadnutí pedagogickej rady dňa 02.09.2022 riaditeľka školy poukázala na pozitíva a negatíva práce metodických orgánov. Na základe práce metodických orgánov a ich koncoročných správ konštatujeme, že v novom školskom roku bude potrebné zamerať sa na to, aby každý pedagogický zamestnanec mal jasne stanovenú víziu školy a svojej práce, aby pracoval na hodnotách školy, aby sa zameral na oblasť kreativity učiteľa v súvislosti s vytváraním školy pre 21. storočie. Tradičné chápanie školy ako prostriedku na učenie, výchovu a vzdelávanie detí je potrebné presunúť k vnímaniu, že hlavným cieľom nás všetkých je vytvoriť „dobrú školu“, teda podporujúce prostredie na učenie a rozvoj. Obvykle hovoríme o dobrej škole vtedy, keď sa jej žiaci umiestňujú na prvých miestach v súťažiach, olympiádach, či celoštátnom testovaní vedomostí deviatakov. Ak chceme byť školou pre 21. storočie, musíme to vnímať ako proces permanentnej zmeny, v ktorej je potrebné opustiť zaužívané prístupy „takto sme to vždy robili“ a vydať sa na cestu objavovania a hľadania, ako to môžeme robiť novým spôsobom, vytvárať vlastný obraz otvorenej učiacej sa školy.

Odbornosť vyučovania v školskom roku 2022/2023 bola 97,2%. Z dôvodu neobsadenia pozície učiteľa fyziky tento predmet bol vyučovaný neodborne učiteľom matematiky a techniky.

**Údaje o zamestnancoch školy**

|  |  |  |
| --- | --- | --- |
|  | **pedagogickí zamestnanci** | **nepedagogickí zamestnanci** |
|  | fyzický stav prepočítaný | fyzický stav prepočítaný |
| **základná škola** | 32 33,4 | 10 9,4 |
| **materská škola** | 8 8 | 1 1 |
| **školský klub detí** | 4 3,8 | 0 0 |
| **školská jedáleň** | 0 0 | 9 8,6 |
| **celkový počet zamestnancov** | 44 42,7 | 20 19 |

**Ďalšie vzdelávanie**

Prebiehalo podľa plánu profesijného rozvoja. Vyučujúci využívali možnosti vzdelávania nielen samo štúdiom odbornej a pedagogickej literatúry, prostredníctvom internetu, ale aj prostredníctvom vzdelávacích inštitúcií dištančnou formou, prostredníctvom ponúkaných webinárov. Nie všetci pedagogickí zamestnanci svoje stanovené ciele splnili. V zmysle kolektívnej zmluvy každý zamestnanec využil jeden deň počas vedľajších prázdnin na samo vzdelávaciu činnosť.

Pedagogickí zamestnanci absolvovali aktualizačné vzdelávanie podľa § 57 zákona č. 138/2019 Z. z. zákon o pedagogických zamestnancoch a odborných zamestnancoch a o zmene a doplnení niektorých zákonov. Vzdelávací program „Aj v učiteľovi je líder“ mal pomôcť pedagógom získať vedomosti o tom, ako byť efektívnejším. Procesy a nástroje, ktoré si pedagogickí zamestnanci na vzdelávaní osvojili im navyše majú v ďalšej práci umožniť návyky efektivity skutočne používať v každodennom živote. Cieľom vzdelávania bolo získať schopnosť efektívne viesť sám seba, naučiť sa zaujať a ovplyvňovať druhých, spolupracovať, rozvíjať chuť sa učiť a tiež s radosťou učiť, zlepšiť sa v komunikačných schopnostiach, vedieť zladiť tím na dosiahnutie cieľa. Zamestnanci si prostredníctvom vzdelávania osvojili techniky zvládania rozhodujúcich priorít vďaka dôkladnému plánovaniu a sústredeniu sa na presne stanovené ciele. Školský digitálny koordinátor organizoval a viedol aktualizačné vzdelávanie „Digitálne nástroje vo vyučovacom procese“ pre pedagogických zamestnancov, ktorého cieľom bolo zlepšiť ich digitálne kompetencie a umožniť im efektívnejšie využívať digitálne nástroje vo výučbe.

**Údaje o žiakoch školy**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník** | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **počet tried** | 2 | 2 | 2 | 3 | 2 | 2 | 2 | 2 | 2 | **19** |
| **počet žiakov** | 46 | 36 | 31 | 64 | 61 | 53 | 51 | 45 | 50 | **437** |
| **z toho začlenení** | 1 | 4 | 1 | 3 | 3 | 5 | 6 | 8 | 5 | **36** |
| **počet dievčat** | 22 | 17 | 14 | 26 | 25 | 15 | 20 | 9 | 20 | **168** |
| **štúd. v**  **zahraničí** | 1 | 0 | 2 | 5 | 5 | 3 | 7 | 3 | 5 | **31** |

Školský klub detí mal v tomto školskom roku 5 oddelení s počtom 130 detí. V priebehu školského roka došlo k odhláseniu niektorých žiakov zo školského klubu.

V školskom roku 2022/23 bolo v škole 36 žiakov so zdravotným znevýhodnením. Škola využívala jednu z možných foriem školskej integrácie a to individuálnu integráciu žiaka v bežnej triede. Zabezpečovali sme podmienky na výchovu a vzdelávanie žiakov so ŠVVP tak, aby mali rovnocenný prístup k vzdelávaniu v triede spolu s ostatnými žiakmi triedy, školy. Začlenení žiaci v školskej integrácii sa vzdelávali podľa rámcového učebného plánu školy a IVVP s prihliadnutím na ich znevýhodnenie. Žiaci mali zaradené jednotlivé špecifické predmety v rámci vzdelávacej oblasti špeciálnopedagogická podpora vyučované špeciálnym pedagógom. Individuálny prístup bol uplatňovaný aj pri vzdelávaní žiakov zo sociálne znevýhodneného prostredia prostredníctvom inkluzívneho tímu, ktorý tvoril špeciálny pedagóg a asistenti učiteľa. Počas vyučovacích hodín boli žiakom nápomocné 3 asistentky učiteľa, ktoré na základe ich zdravotného znevýhodnenia sa im individuálne venovali spolu s vyučujúcimi daných predmetov. Počet asistentov učiteľa od 09.01.2023 sa zvýšil o 1 asistenta z Plánu obnovy a odolnosti v zariadeniach poradenstva a prevencie, ktorý nám bol pridelený z Centra poradenstva a prevencie Poprad. Dohoda o spolupráci trvala do 31.08.2023.

V priebehu školského roka prebiehali konzultácie školskej špeciálnej pedagogičky s CŠPPaP Poprad ohľadom ďalšieho vzdelávania niektorých žiakov v budúcom školskom roku a nastavení ich IVVP.

**Prospech žiakov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník** | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **počet žiakov** | 46 | 36 | 31 | 64 | 61 | 53 | 51 | 45 | 50 | **437** |
| **prospeli** | 43 | 35 | 29 | 60 | 55 | 49 | 42 | 42 | 43 | **398** |
| **nepros-peli** | 3 | 1 | 1 | 0 | 1 | 2 | 2 | 2 | 2 | **14** |
| **nehodno-**  **tení** | 0 | 0 | 1 | 4 | 5 | 2 | 7 | 1 | 5 | **25** |

Dôvodom neprosievania, resp. slabého prospievania bola častá absencia žiakov na vyučovaní o čom svedčí počet vymeškaných vyučovacích hodín a následné nedobratie si učiva, alebo nesystematická a nedostatočná domáca príprava na vyučovanie. Škola má vypracovaný dokument „Školská stratégia znižovania školského neúspechu a podporné opatrenia pre žiakov v závislosti od výchovno-vzdelávacích potrieb žiakov“. Pre elimináciu neúspechu žiaka vo vzdelávaní bude aj naďalej dôležitý vnútorný systém kontroly a hodnotenia so stanovenými spôsobmi, formami, postupmi a kritériami hodnotenia. Aj naďalej dôraz bude kladený na informovanosť zákonného zástupcu o výchovno-vzdelávacích problémoch včas, v dostatočnom časovom predstihu, aby sa včasnou informovanosťou dosiahla účinnosť eliminácie menej úspešných žiakov. Príčinami sa budú zaoberať metodické orgány a budú prijímať opatrenia ku zisteným nedostatkom.

**Správanie žiakov**

Nemôžeme vyjadriť spokojnosť so správaním niektorých žiakov školy. Drobné priestupky boli počas školského roka odstránené, vždy prekonzultované so zákonným zástupcom žiaka. Boli riešené podľa ustanovenia školského poriadku. Aj napriek neustálym upozorneniam zákonných zástupcov žiakov boli udelené výchovné opatrenia, pri ich neúčinnosti v ojedinelých prípadoch bola znížená známka zo správania.

|  |  |  |  |
| --- | --- | --- | --- |
| **Výchovné opatrenia** | **I. stupeň** | **II. stupeň** | **spolu** |
|  | **II. polrok** | **II. polrok** | **II. polrok** |
| **pochvala riaditeľom školy** | 1 | 12 | 13 |
| **pochvala triednym učiteľom** | 54 | 61 | 115 |
| **pokarhanie riaditeľom školy** | 1 | 9 | 10 |
| **pokarhanie triednym učiteľom** | 4 | 12 | 16 |

**Znížené známky zo správania**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ročník** | **1.** | **2.** | **3.** | **4.** | **5.** | **6.** | **7.** | **8.** | **9.** | **spolu** |
| **stupeň**  **2** | 1 | 0 | 0 | 2 | 0 | 0 | 2 | 1 | 1 | **7** |
| **stupeň**  **3** | 0 | 0 | 0 | 2 | 0 | 0 | 2 | 0 | 0 | **4** |
| **stupeň**  **4** | 1 | 2 | 0 | 0 | 1 | 0 | 5 | 0 | 3 | **12** |
| **spolu** | **2** | **2** | **0** | **4** | **1** | **0** | **9** | **1** | **4** | **23** |

**Dochádzka žiakov**

Nie sme spokojní s dochádzkou žiakov do školy. Celkový počet vymeškaných hodín bol v porovnaní s rokmi 2016 – 2023 najvyšší. Dovolíme si poukázať na dokument „Zelená otvoreným školám“, ktorého cieľom bolo udržať bezpečné prostredie v školách a školských zariadeniach. Na základe tohto dokumentu rodič mohol svojim rozhodnutím ospravedlniť svoje dieťa na 5 po sebe idúcich vyučovacích dní z dôvodu ochorenia bez potvrdenia od lekára a to bez obmedzenia počtu ospravedlnení počas školského roka. Zákonní zástupcovia vo veľmi vysokej miere zneužívali inštitút piatich dní, kedy mohli ospravedlniť svoje dieťa z vyučovania z dôvodu choroby, pričom mnohokrát nešlo o chorobu ich dieťaťa.

Neospravedlnené vyučovacie hodiny boli riešené pohovormi s rodičmi, zníženými známkami zo správania. Niektoré správy o žiakoch s neospravedlnenými hodinami boli zaslané na OŠMaŠ, ÚPSVaR v Poprade, obci Gánovce. Vysoký počet neospravedlnených hodín vznikol z dôvodu nesplnenia si povinnosti zákonných zástupcov žiakov plniacich povinnú školskú dochádzku v zahraničí, ktorí k 15.09. nepredložili v zmysle platnej legislatívy potvrdenie o návšteve školy v zahraničí. Tieto nahlásené prípady riešila polícia.

V novom školskom roku bude potrebné venovať pozornosť opatreniam týkajúcim sa eliminácie vymeškávania žiakov na školskom vyučovaní. Novelou školského zákona s účinnosťou od 01.09.2023 dochádza k zmene v ospravedlňovaní neprítomnosti dieťaťa/žiaka na vyučovaní. O ospravedlňovaní bude rozhodovať škola, čiže bude vyhodnocovať dôvody vymeškávania, viac kontrolovať neprítomnosť.

|  |  |  |  |  |  |  |  |
| --- | --- | --- | --- | --- | --- | --- | --- |
| **školský rok** | **2016/2017** | **2017/2018** | **2018/2019** | **2019/2020** | **2020/2021** | **2021/2022** | **2022/2023** |
| **ospravedlnené** | 37 374 | 39 225 | 42 049 | 25 178 | 24 914 | 54 383 | **59 243** |
| **neospravedlnené** | 3 472 | 8 123 | 3 507 | 4 642 | 8 644 | 10 888 | **8 487** |
| **spolu** | 40 845 | 47 348 | 45 556 | 29 820 | 33 558 | 65 271 | **67 730** |
| **ospravedlnené/**  **1 žiak** | 88,35 | 92,29 | 98,93 | 59,10 | 60,76 | 131,4 | **135,56** |
| **neospravedlnené/**  **1 žiak** | 8,20 | 19,11 | 8,25 | 10,89 | 21,08 | 26,3 | **19,42** |

**Zápis žiakov do 1. ročníka**

V  apríli 2023 sa zápis žiakov do 1. ročníka základnej školy pre školský rok 2023/24 uskutočnil prezenčnou formou. Päť detí bude pokračovať v povinnom predprimárnom vzdelávaní v materskej škole. Počas letných prázdnin boli prijatí noví žiaci do prvého ročníka. Do školských lavíc v novom školskom roku zasadne 50 prvákov rozdelených do dvoch tried.

**Výsledky celoplošného testovania žiakov**

Testovanie 9 – 2023 sa v školskom roku 2022/2023 uskutočnilo 22.03.2023. Zúčastnilo sa ho 43 žiakov 9. ročníka. Nie sme spokojní s výsledkami v predmete slovenský jazyk a literatúra v 9. ročníku. Stanovený cieľ sme nesplnili, nakoľko sme nedosiahli celoslovenský priemer. Ministerstvo školstva, vedy, výskumu a športu zrušilo testovanie žiakov 5. ročníka. Výsledky testovania boli konzultované v rámci zasadnutia predmetových komisií s konštatovaním, že príčinou neúspechu je nízky záujem žiakov, nepravidelná príprava na vyučovanie, nechuť a neochota pracovať na svojich nedostatkoch a medzerách, ktoré sa vo vedomostiach žiakov vyskytli, ale najmä, ako už bolo spomenuté, častá absencia žiakov na vyučovaní. Týmto otázkam bude pozornosť venovaná v novom školskom roku aj na stretnutiach s rodičmi (rada rodičov, triedne schôdze).

|  |  |  |
| --- | --- | --- |
| **Predmet** |  | **Testovanie 9 2023** |
| **slovenský jazyk** | **škola** | 56,5% |
|  | národný priemer | 58,7% |
| **matematika** | **škola** | 56,6% |
|  | národný priemer | 55,1% |

**Úspešnosť žiakov na prijímacích skúškach a prijatie na stredné školy**

Žiaci boli prijatí na stredné školy na základe kritérií, ktorých náročnosť súvisela s mierou záujmu o študijné odbory jednotlivých škôl. K hlavným kritériám patril prospech žiakov na základnej škole, výsledky prijímacieho konania:

|  |  |  |  |  |  |  |
| --- | --- | --- | --- | --- | --- | --- |
|  | **9. ročník**  spolu |  | **8. ročník**  spolu |  | **5. ročník**  spolu | **spolu** |
| **Gymnáziá** | 2 |  | 1 |  | 3 | **6** |
| **Umelecké školy** | 2 |  |  |  |  | **2** |
| **Zdravotnícke školy** | 0 |  |  |  |  | **0** |
| **Poľnohospodárske, lesnícke SOŠ** | 0 |  |  |  |  | **0** |
| **Ekonomické, obchodné SOŠ** | 3 |  |  |  |  | **3** |
| **Pedagogické školy** | 1 |  |  |  |  | **1** |
| **Technické, dopravné SOŠ** | 5 |  |  |  |  | **5** |
| **SOŠ ostatné** | 24 |  |  |  |  | **24** |
| **Stredná športová škola** | 8 |  |  |  |  | **8** |
| **Spolu** | 45 |  |  |  |  | **45** |
| **Mimo územia SR** | 5 |  |  |  |  | **5** |
| **Spolu** | 50 |  | 1 |  | 3 | **54** |

Nižšie končiaci žiaci: 4

Neprijatí žiaci: 0

Pracovný pomer: 1

**Zoznam uplatňovaných učebných plánov**

V školskom roku 2022/23 sme postupovali podľa inovovaného školského vzdelávacieho programu v 1.- 9. ročníku.

**Aktivity a prezentácia školy na verejnosti**

V základnej škole v školskom roku 2022/23 pracovali záujmové útvary - tanečný krúžok, plavecká prípravka 1 a 2, gymnastika v tanci, turistický krúžok a pohybové hry, školské rozhlasové vysielanie. Aj napriek tomu, že v tomto školskom roku sme získali titul najšportovejšej školy mesta Poprad, predmetová komisia Zdravie a pohyb jednu zo slabých stránok školy uviedla absentovanie krúžkov športového charakteru. Uskutočnili sa naplánované akcie, ktoré sú dlhoročnou tradíciou školy – Lampiónový sprievod, vítanie Mikuláša v Spišskej Sobote, akadémia ku Dňu matiek, vystúpenie pre jubilantov Jednoty dôchodcov Slovenska, tvorivé dielne. Pokračovali sme v organizácii 43. ročníka školskej športovej olympiády (13.06.2023), Športového dňa pre detí a rodičov Spišskej Soboty ku Dňu detí v spolupráci s Klubom Sobotčanov (18.06.2023). 14. ročníka Ocenenia najúspešnejších žiakov školy a odovzdávanie sošiek MIŠKO 2023, ktoré je tradíciou ukončenia školského roka a bilancovania dosiahnutých výsledkov. Oceňovanie sa uskutočnilo 28. júna 2023 v priestoroch divadelnej sály Domu kultúry v Poprade. Pozvanie prijali: bývalý žiak a absolvent školy, slovenský hokejový útočník pôsobiaci t.č. v Kanade Filip Mešár, viceprimátor mesta Poprad Štefan Pčola, pracovníčka odboru školstva, mládeže a športu Mestského úradu v Poprade Jana Palková, členovia rady školy, poslanci mestského zastupiteľstva v Poprade. V tomto školskom roku bolo ocenených 24 žiakov za dosiahnuté výsledky vo vedomostných súťažiach a olympiádach, 10 žiakov v športových súťažiach a 26 žiakov za zber papiera. Všetkým oceneným sa vedenie školy poďakovalo za vzornú reprezentáciu školy, pedagogickým zamestnancom za prípravu žiakov na súťaže. Veľké poďakovanie patrí pedagogickým zamestnancom za prípravu tohto podujatia.

Cenu Mimoriadny školák v kategórii vedomostnej získal Dominik Bajtoš, žiak 5.A triedy za dosiahnuté výsledky vo vedomostných súťažiach a olympiádach, výborný prospech a dochádzku. V kategórii športu ocenenie získala Gabriela Majerčáková, žiačka 9.A triedy. Aj keď bola žiačkou športovej triedy so zameraním na plávanie, oslovili ju bojové športy. Učarovalo jej MMA zápasenie. Gabika je členkou slovenskej reprezentácie a úspešne reprezentuje Slovenskú republiku, ale aj našu školu. Po získaní titulu majsterky SR v kategórii kadeti a majsterky Európy pred Gabikou stála veľká výzva - Majstrovstvá sveta v MMA, ktoré sa konali v USA. Gabika Majerčáková získala dve strieborné medaily.

Počas školského roka sme pravidelne informovali o výrazných úspechoch nášho žiaka Olivera Tomasa, žiaka 9.A triedy v plávaní. Oliver Tomas sa zúčastnil na Majstrovstvách SR Open a juniorov, ktoré sa konali v Šamoríne v dňoch 9.-11.6.2023. Stal sa Majstrom SR v kategórii mladší juniori a to v disciplínach 100m voľný spôsob a 200m voľný spôsob. Zároveň v tejto kategórii obsadil druhé miesto v disciplínach 50m znak a 50m motýlik a 3.miesto v disciplíne 50m voľný spôsob. V kategórií Open - mladší a starší juniori a dospelí pretekári, získal 3.miesto v disciplíne 200m voľný spôsob, kde dosiahol aj svoj nový osobný rekord 1:55:51, ktorým zároveň potvrdil svoju nomináciu na EYOF (Európsky Olympijsky festival mládeže) v Slovinskom Maribore 23.7. - 29.7.2023.

Darilo sa nám v umeleckých súťažiach výtvarného charakteru. Zapojili sme sa do rôznych výtvarných súťaží, v ktorých sme získali ocenenia: Zelený svet 2022, Anjel Vianoc, Požiarna ochrana očami detí, Pre moju mamu, Vesmír očami detí. K najúspešnejším žiakom s ocenením patrili:

Diana Čarnogurská, Alexandra Kormaníková, Zuzana Lipnická, Dominika Bujňáková, Viktoria Lavryk, Samuel Nitsch, Daniela Jabrocká, Alexandra Hudáková, Matúš Zemianek, Ján Jakubčák, Marek Božoň.

V literárnej súťaži na tému Požiarna ochrana boli ocenení: Tobias Adamčík, Mateo Hrubý, Samuel Baňas.

**Umiestnenie žiakov v súťažiach**

|  |  |  |  |  |  |  |
| --- | --- | --- | --- | --- | --- | --- |
| **meno a priezvisko** | **trieda** | **názov** | **obvodové**  **kolo** | **okresné kolo** | **krajské**  **kolo** | **celoslovenské**  **kolo** |
| **Ľubomír Petrek** | 9.C | Technická olympiáda |  | 1. miesto | 2. miesto |  |
| **Tomáš Frankovský** | 9.A | Technická olympiáda |  | 1. miesto | 2. miesto |  |
| **Maximilián Tkáč** | 9.C | Olympiáda anglického jazyka |  | 21. miesto |  |  |
| **Samuel Labuda** | 9.C | Geografická olympiáda |  | 8. miesto |  |  |
| **Laura Kromková** | 9.A | Olympiáda anglického jazyka |  | 13. miesto |  |  |
| **Kristián Šlosár** | 9.A | Dejepisná olympiáda |  | 11. miesto |  |  |
| **Zuzana Zajacová** | 8.B | Pytagoriáda |  | 11. miesto |  |  |
| **Gabriel Kapral** | 7.C | Olympiáda nemeckého jazyka |  | 7. miesto |  |  |
| **Patrik Molnár** | 7.C | Pytagoriáda  Matematická olympiáda |  | 4. miesto  14. miesto |  |  |
| **David Zahradník** | 7.C | Biologická olympiáda |  | 5. miesto |  |  |
| **Adrián Solus** | 6.C | Hviezdoslavov Kubín | postup do OK |  |  |  |
| **Dominik Ilenčík** | 6.C | Biblická olympiáda |  | 8. miesto |  |  |
| **Dávid Saloušek** | 7.C | Matematická olympiáda |  | 14. miesto |  |  |
| **Karina Ľapinová** | 6.B | Biblická olympiáda |  | 8. miesto |  |  |
| **Marek Dobrík** | 5.C | Biblická olympiáda |  | 8. miesto |  |  |
| **Michal Skokan** | 6.C | Geografická olympiáda |  | 5. miesto |  |  |
| **Dominik Bajtoš** | 5.A | Geografická olympiáda  Pytagoriáda  Matematická olympiáda |  | 16. miesto  4. miesto  9. miesto |  |  |
| **Mathias Benko** | 5.A | Geografická olympiáda |  | 13. miesto |  |  |
| **Agnes Skokanová** | 4.A | Hviezdoslavov Kubín | postup do OK |  |  |  |
| **Ján Jakubčák** | 6.B | Technická olympiáda |  | 2. miesto |  |  |
| **Adam Rybka** | 4.C | Pytagoriáda |  | 8. miesto |  |  |
| **Nikola Chmúrová** | 3.A | Pytagoriáda |  | 23. miesto |  |  |
| **Maxim Šlosár** | 3.A | Pytagoriáda |  | 1. miesto |  |  |
| **Tomáš Veselovský** | 6.C | Pytagoriáda |  | 4. miesto |  |  |
| **Maxim Wikarský** | 4.A | „Vynálezy bez dátumu spotreby“ výtvarná súťaž – Týždeň vedy a techniky |  |  |  | 2. miesto |
|  |  | Majstrovstvá SR v ľadovom hokeji kategória starší žiaci |  |  | 1. miesto | 6. miesto |
|  |  | Majstrovstvá SR v ľadovom hokeji kategória kadeti |  |  | 1. miesto | 2. miesto |
|  |  | Florbal  starší žiaci  staršie žiačky |  | 1. miesto  4. miesto | 2. miesto |  |
|  |  | Stolný tenis |  | 3. miesto |  |  |
|  |  | Plavecký trojboj |  | 1. miesto | 4. miesto |  |
|  |  | Atletika  starší žiaci  staršie žiačky |  | 2. miesto  6. miesto |  |  |
|  |  | 3x3 street basketbal  starší žiaci |  | 4. miesto |  |  |
|  |  | Malý futbal  mladšie žiačky |  | 2. miesto |  |  |
|  |  | Futbal  Mc´Donald´s Cup | ŽLMP  2. miesto | 5. miesto |  |  |
|  |  | Stolný tenis  starší žiaci  staršie žiačky | ŽLMP  3. miesto  3. miesto |  |  |  |
|  |  | MIDI volejbal  starší žiaci |  | 3. miesto |  |  |
|  |  | Mixvolejbal | ŽLMP  5. miesto |  |  |  |
|  |  | ŠODaM mesta Poprad  shorttrack  sánkovanie  atletika  kinderiáda  snowboard  plávanie  tenis  bowling  beh na lyžiach  malý futbal  mix volejbal | 1. miesto  1. miesto  1. miesto  1. miesto  3. miesto  2. miesto  3. miesto  1. miesto  4. miesto  4. miesto  8. miesto |  |  |  |

V rámci hodnotenia škôl v zriaďovateľskej pôsobnosti Mesta Poprad vo vedomostných olympiádach, postupových a v umeleckých súťažiach sme sa umiestnili na 7. mieste medzi školami v zriaďovateľskej pôsobnosti mesta Poprad, s čím samozrejme spokojní nie sme. V rámci okresu sme sa umiestnili na 14. mieste. Hoci sme krásne umiestnenia získali aj na krajských kolách, toto poradie je vyhodnotené len za výsledky v okresných kolách. Absentovala účasť v chemickej a fyzikálnej olympiáde a umeleckých súťažiach. V rámci celoslovenského hodnotenia základných škôl INEKO sme medzi popradskými základnými školami získali 4. miesto.

**Športové triedy so zameraním na ľadový hokej a plávanie**

Hokejové triedy sa v sezóne 2022/2023 zapojili do súťaží organizovaných SZĽH. Tréningový proces sa uskutočňoval na ľade, v telocvični, s využitím inline dráhy v školskom športovom areáli. Naši hokejisti si vybojovali účasť na majstrovstvách Slovenskej republiky, ktoré sa uskutočnili na domácom ľade v Poprade. V kategórii starší žiaci sme získali 2. miesto.

**Umiestnenie žiakov v športových súťažiach**

V 27. ročníku Športovej olympiády detí a mládeže mesta Poprad v plávaní sme získali 19 medailí, no nestačilo nám to na prvé miesto. Víťazstvo sme si obhájili v disciplíne rýchlokorčuľovanie a to aj napriek tomu, že v oboch disciplínach je obmedzený počet prihlásených detí, ktoré sú registrované v športovom zväze, v snowborde, atletike, sánkovaní, v kinderiáde, darilo sa nám v bowlingu, tenise. Zapojili sme sa aj do športových súťaží organizovaných pod záštitou Regionálneho úradu školskej správy v Prešove. Darilo sa nám vo florbale, po postupových kolách sme v krajskom kole skončili na 2. mieste.

V hodnotení Najšportovejšej školy mesta Poprad sme získali najviac bodov a stali sme sa najšportovejšou školou mesta Poprad za rok 2022/23. Tento titul sme obhájili po piatich rokoch.

K najúspešnejším športovcom v tomto školskom roku patrili: Oliver Tomas, Tomáš Šromovský, Maxim Šimko, Max Pavličko, Daniela Jabrocká, Jana Zbiňovcová, Zuzana Zbiňovcová, Alexandra Šípová, Nina Bartková, Liliana Lipnická.

**Zber papiera**

Aj v tomto školskom roku sme sa zapojili do súťaže v zbere papiera v jesennom a jarnom období.

Najlepšie kolektívy:

|  |  |  |
| --- | --- | --- |
| **1. miesto** | 7.C | nazbieraných 2 506 kg |
| **2. miesto** | 1.A | nazbieraných 1 325 kg |
| **3. miesto** | 6.C | nazbieraných 1 285 kg |

K najlepším žiakom, ktorí v školskom roku 2022/2023, nazbierali nad 300 kg papiera patrili:

|  |  |  |
| --- | --- | --- |
| **Adam Kokoruďa** | 7.C | 1 289,5 kg |
| **Tobias Štrbka** | 2.A | 531 kg |
| **Sandra Beck** | 1.A | 492 kg |
| **Matúš Šabla** | 2.A | 362 kg |
| **Dominika Bujňáková** | 6.C | 345 kg |

Aj ostatní žiaci, ktorí nazbierali nad 100 kg papiera, boli odmenení v rámci hodnotenia dosiahnutých výsledkov za druhý polrok triednou učiteľkou. Spolu sme nazbierali 12 586 kg papiera. Všetkým žiakom, ktorí sa zapojili do zberu papiera a samozrejme, ich rodičom ďakujeme.

**Školský klub detí**

ŠKD pri ZŠ s MŠ mal 5 oddelení. V jednotlivých oddeleniach pracovali vychovávateľky Mgr. Lívia Martonová,   p. Ľudmila Nuštáková, Mgr. Lucia Roth, Mgr. Valéria Omastová a Mgr. Lucia Jurinyiová. Cieľom ŠKD počas celého školského roka bolo, aby sa deti vedeli správať aj mimo vyučovania, zapájať do rôznych aktivít v krúžkoch aj v samotnom klube detí. Veľký dôraz bol kladený na relaxačnú a športovú činnosť. Príprava na vyučovanie bola zameraná na písanie úloh, precvičovanie učiva, čítanie, didaktické hry. Vychovávateľky sa počas celého školského roka snažili, aby atmosféra v klube bola priateľská, aby nedochádzalo medzi deťmi k nezhodám. Výtvarné práce boli prezentované na školskej nástenke. Akcie boli prezentované na web stránke školy.

**Výchovno-výcvikové kurzy pre žiakov boli zamerané na výchovnú stránku, rozvoj pohybových zručností a schopností a na zdravotnú a dopravnú výchovu**.

Žiaci siedmeho ročníka sa zúčastnili lyžiarskeho kurzu v lyžiarskom stredisku v Spišskom Bystrom. Školu v prírode v rekreačnej oblasti Drienica v okrese Sabinov absolvovali žiaci 4.A triedy a v Pieninskom národnom parku v Lesnici žiaci 4.C triedy. Počas školy v prírode sme sa zamerali na oblasť environmentálnej edukácie, oblasť podpory zdravia, využitie environmentálnych a zdravotných tém a zmysluplné prepojenie učiva v bežnom živote školy a ŠVP.

Výchovno-vzdelávací proces nám umožňoval:

* pomerne široký časový priestor
* reálne možné prepojenie aktivít vyučovania a voľného času
* otvorený priestor pre zmysluplnú komunikáciu učiteľ – žiak aj mimo vyučovacieho času
* možnosť realizácie konkrétnych činností v prospech ochrany prírody a prostredia
* reálnejší vplyv komunity triedy, jej pravidiel a zásad na správane sa jednotlivca

Dopravná výchova na detskom dopravnom ihrisku na Komenského ulici bola určená pre žiakov prvého stupňa. Teoretickú časť Ochrany človeka a prírody absolvovali žiaci 1.- 9. ročníka v mesiaci september a praktickú v mesiaci jún. Naši učitelia telesnej výchovy s licenciou tréner plávania uskutočnili základný plavecký výcvik počas celého školského roka pre žiakov 3. ročníka všetkých popradských škôl v zriaďovateľskej pôsobnosti mesta Poprad.

**Zapojenie sa do projektov (dlhodobých)**

|  |  |
| --- | --- |
| **názov projektu** | **garant** |
| **„ Profesijný a kariérový rast pedagogických zamestnancov“** | PaedDr. Oravcová Adriana |
| **„Zvýšenie kvalifikácie učiteľov telesnej a športovej výchovy“** | Mgr. Potocká Sylvia,  Mgr. Šimčáková Andrea |
| **„Podpora profesijnej orientácie žiakov základnej školy na**  **odborné vzdelávanie a prípravu prostredníctvom rozvoja**  **Polytechnickej výchovy zameranej na rozvoj pracovných zručností a práca s talentami“** | Mgr. Stanová Daniela  Ing. Rothová Ingrid |
| **„Moderné vzdelávanie – digitálne vzdelávanie pre**  **všeobecno-vzdelávacie predmety“** | Mgr. Stanová Daniela |
| **„Komplexný poradenský systém prevencie a ovplyvňovania**  **sociálno-patologických javov v školskom prostredí“** | Mgr. Kubandová Mária |
| **„Aktivizujúce metódy vo výchove“** | Bc. Slivková Janka |
| **„Zvyšovanie kvality vzdelávania na základných a stredných**  **školách s využitím elektronického testovania“** | Mgr. Stanová Daniela |
| **„Elektronizácia vzdelávacieho systému regionálneho**  **školstva“** | Mgr. Stanová Daniela |
| **„Tenis do škôl“** | Mgr. Potocká Sylvia |
|  |  |

**Zapojenie sa do projektov a výziev a ich úspešnosť v školskom roku 2022/2023**

|  |  |
| --- | --- |
| **názov projektu / výzva** | **úspešnosť/neúspešnosť** |
| ***„Stolný tenis pod holým nebom v Spišskej Sobote“*** *– výzva Nápad pre tri generácie 2022 Poštová banka* | *neúspešne / 2 500 €* |
| ***„Školský digitálny koordinátor“*** | **úspešne /5 100 €** |
| *„****Stolný tenis pod modrým nebom v Spišskej Sobote“*** *- Výzva POSLANCOV PSK* | ***úspešne*** */ zo žiadaných 6 000 € sme získali* ***4 400 €*** |
| ***„Zábava, lezenie dobrodružstvo“*** *– Ekofond SPP*, Grantový program Regióny 2022 | *neúspešne / 4 000 €* |
| ***„Učíme sa v záhrade“*** *– Nadácia SLSP Výzva Pre budúcnosť –*  *zelené riešenia“* | *neúspešne / 9 630 €* |
| **„Športuj a ty“** – Nadácia SPP | *neúspešne / 6 300 €* |
| **„*Zdravie a bezpečnosť v školách 2022“*** *– RP MŠVVaŠ SR* | *neúspešne 2 000 €* |
| **„Žiť energiou“** – Slovenská inovačná a energetická agentúra | *úspešne / materiálne zabezpečenie* |
| **„*Pomoc osobám z Ukrajiny pri ich vstupe a integrácii na území SR – samospráva“*** | ***úspešne  46 000 €*** |
| **„Podpora pomáhajúcich profesií 3“** – národný projekt | ***úspešne / 6 pracovných miest (5 pedagogický asistent + 1 digitálny koordinátor)*** |
|  |  |

**Údaje o výsledkoch inšpekčnej činnosti vykonanej Štátnou školskou inšpekciou**

V školskom roku 2022/2023 štátna školská inšpekcia neriešila žiadne sťažnosti ani nevykonala inšpekčnú činnosť.

**Priestorové a materiálno-technické podmienky školy**

Škola je postavená v tichom a bezpečnom prostredí s množstvom zelene. Tvorí ju komplex troch budov.

Má 19 kmeňových učební, 2 učebne výpočtovej techniky s pripojením na internet, 22 učební s interaktívnou tabuľou, špeciálnu učebňu s vybavením na vyučovanie predmetov fyzika, chémia, biológia, špeciálnu učebňu na vyučovanie výtvarnej výchovy, jazykové laboratórium, školskú knižnicu, inovatívnu učebňu určenú pre rôzne formy vyučovania, dve telocvične, veľký športový areál, súčasťou ktorého je workautové ihrisko a vonkajšie fitnes stroje, posilňovňu, školské dielne, šatne, veľkú zborovňu, kancelárske priestory, kabinet výchovného poradcu, odborné kabinety pre učiteľov, hygienické zariadenia. Súčasťou je veľká školská jedáleň.

Počas školského roka 2022/2023 sme zakúpili jednu interaktívne tabuľu a ďalšie šatňové skrinky, pričom pomohlo nám rodičovské združenie poskytnutím finančného daru vo výške 4 300 €. Vymaľovali sme ďalšie  priestory chodieb a učební. Z ušetrených finančných prostriedkov za rok 2022 sme opravili schodište v budove základnej školy, vymenili pôvodné dvere za hliníkové vo vestibule školy a do šatní. V priestoroch exteriéru materskej školy je potrebná údržba a rekonštrukcia jestvujúcich detských prvkov a zakúpenie nových, čo si bude vyžadovať pridelenie kapitálových výdavkov od zriaďovateľa. V rámci Výzvy POSLANCOV Prešovského samosprávneho kraja sme boli úspešní a získané finančné prostriedky boli použité na nákup stolnotenisových stolov a mobiliáru do exteriéru školy.

Rozsah údržby a opráv bol v roku 2022 a 2023 bol výrazne ovplyvnený nedostatkom finančných prostriedkov na tento účel v dôsledku výrazného zvyšovania cien energií. V rámci pridelených kapitálových výdavkov vo výške 8 100 € sme vybavili školskú jedáleň potrebným gastro zariadením. Vymaľovali sme niektoré priestory v interiéri školy a vynovili sme vstupný vestibul výmenou dverí a novým stropom.

**Spolupráca školy s ďalšími subjektmi a organizáciami**

Spolupráca s Výborom rodičovského združenia pod vedením Ing. Silvie Bujňákovej bola na veľmi dobrej úrovni. Rodičia žiakov nám pomohli v zbere papiera počas jesenného a jarného zberu a taktiež darovaním 2% z dane. Počas školského roka rodičia využívali konzultačné dni a triedne schôdze na získanie informácií o svojich deťoch.

Uskutočnili sa stretnutia členov Rady školy, ktorí boli maximálne ústretoví a nápomocní pri riešení rôznych problémov. V maximálnej miere sme využívali služby Strediska služieb škole. Taktiež pokračovala veľmi dobrá spolupráca s Klubom Sobotčanov pri uskutočňovaní akcií pre žiakov školy (Lampiónový sprievod, Mikuláš v Spišskej Sobote, Športuje celá rodina, Akadémia ku Dňu matiek).

**Koncepčný zámer rozvoja školy**

Nie všetky hlavné strategické ciele pre školský rok 2022/23 sa nám podarilo splniť.

**SWOT analýza**

SILNÉ STRÁNKY ŠKOLY:

* dlhodobo dosahujúce popredné umiestnenia školy v súťaži „Najšportovejšia škola mesta Poprad“
* existencia športových tried so zameraním na ľadový hokej a plávanie
* zavádzanie informačných a komunikačných technológií do vyučovacieho procesu
* možnosť začleňovania žiakov so zdravotným znevýhodnením v bežných triedach

SLABÉ STRÁNKY ŠKOLY:

* nedostatky trvalejšieho charakteru v pravidelnom odstraňovaní výchovných a vzdelávacích problémov u žiakov, kde v rodinách pretrvávajú problémy
* dochádzka žiakov do školy z málo podnetného rodinného prostredia
* kvalitatívne rozdielna úroveň práce metodických orgánov
* vedenie krúžkovej činnosti a zapájanie sa do vedomostných a umeleckých súťaží v tomto školskom roku

OHROZENIA:

* **nutnosť prijímania racionalizačných opatrení z dôvodu úbytku žiakov školy spôsobeného z dôvodu zvýšeného počtu detí a žiakov so zdravotným znevýhodnením a sociálne znevýhodneného prostredia začlenených v bežnej tried****e**
* **zvyšovanie školského neúspechu žiakov v dôsledku zneužívania inštitútu piatich dní, kedy mohol zákonný zástupca dieťaťa ospravedlniť svoje dieťa z vyučovania z dôvodu choroby bez ospravedlnenia od detského pediatra**

**Vzdelávanie cudzincov z Ukrajiny**

Deti, ktoré mali status osoby, ktorej bolo poskytnuté dočasné útočisko, žiadateľa o udelenie azylu alebo azylanta sme zaradili do príslušného ročníka a triedy podľa § 146 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“). Šlo o zaradenie bez rozhodovania o prijatí, teda nie na základe prijímacieho konania. Pri zaradení dieťaťa sme sa riadili pokynmi uvedenými v usmerneniach pre riaditeľov škôl pod názvom zverejňovaných na webe minedu.sk – Situácia na Ukrajine. Vzhľadom na humanitárne okolnosti vo vzťahu k deťom z Ukrajiny sme konali bezodkladne. V tomto školskom roku bolo zaradených do vyučovacieho procesu 18 detí z Ukrajiny, v priebehu školského roka bolo 5 detí odhlásených. Stav k 31.08.2023 = 13 žiakov z Ukrajiny.

**Správa o výchovno-vzdelávacej činnosti za školský rok 2022/2023 bola prerokovaná:**

* **na zasadnutí pedagogickej rady dňa 04.09.2023**
* **na zasadnutí Rady školy dňa 27.09.2023**

**Rada školy odporúča zriaďovateľovi Mestu Poprad Správu o výchovno-vzdelávacej činnosti za školský rok 2022/2023 na schválenie.**

**................................................ ...................................................**

**PaedDr. Adriana Oravcová Mgr. Tatiana Husárová, MBA**

**riaditeľka školy predseda rady školy**